በለገደንቢ የወርቅ ማእድን ማውጣት ፈቃድ እድሳት ላይ ውሳኔ ሊሰጥ ነው
በለገደንቢ የወርቅ ማእድን ማውጣት ፈቃድ እድሳት ላይ ውሳኔ ሊሰጥ ነው ተባለ፡፡የማዕድን፣ ነዳጅና ተፈጥሮ ጋዝ ሚኒስቴር በዛሬው ዕለት ግንቦት 1 ቀን 2010 ዓ.ም ከቀኑ በ11፡00 ሰዓት ሜድሮክ ወርቅ ኩባንያን በሚመለከት የተወሰነውን አዲስ ውሳኔ ይፋ እንደሚያደርግ ሚኒስትሩ ለዋልታ በላከልን መግለጫ ገልጿል፡፡መንግስት ለሜድሮክ ጎልድ በለገደንቢ የወርቅ ማእድን ማውጣት ፈቃድ እድሳት መስጠቱን ተከትሎ በአካባቢው ህብረተሰብ መካከል ብዥታና ቅሬታ መፈጠሩን ሚኒስትር ዴኤታው አቶ ቴዎድሮስ ገብረእግዚአብሄር ከዚህ በፊት መናገራቸው ይታወሳል፡፡በተመሳሳይ ከሜድሮክ ጎልድ የለገደንቢ የወርቅ ማዕድን ማውጣት ፍቃድ እድሳት ጋር ተያይዞ የተከሰቱትን ውዥንብሮችና ብዥታዎች ለማጥራትና ችግሮችን ለመፍታት ከህብረተሰቡና ከክልሉ መንግሥት ጋር በመቀናጀት  ሥራዎችን እንደሚያከናወን የማዕድን ነዳጅና ተፈጥሮ ጋዝ ሚኒስቴር መግለጹ አይዘነጋም፡፡